Amǒs tē, mińdóndɔ́g myâyi wóg ǹláŋán kálara, miǹdíndím myâyi kwí á díbi, mí ngayén ai mís mábán. 19Bingóngɔ́l bí bod byâyi tǎg nyīá ńtân ábə Ǹtí, ńdɔ̄ fə mim̀búbúá myâyi fon ású M̀fúfúb yā Ísraɛ̂l, 20amú təgě fə ai miǹgə́ngɛ́d mí bod á sí, bod bə́ ekpə́lə́ bâyi mǎn dzāŋ, ébá bə́ nə́ və ámɔ̄n é vóm bábɔ mətóm bâyi mǎn tsígi. 21Éyə̄ láyi bɔ̌ nālá ású ébá badzâ bod ai ǹkɔ́bɔ̄ wábán, ású ébá bálám bod á mə̄ndá mə́dzó nə́ bə́ kə ai bɔ́ á élə́lə̄b.